Δημήτρης Διαμαντάκος

Ο Δημήτρης Διαμαντάκος (Πειραιάς, 5 Μαρτίου 1993) είναι Έλληνας διεθνής ποδοσφαιριστής, ο οποίος αγωνίζεται ως επιθετικός στην ινδική Ιστ Μπενγκάλ. 

 Συλλογική καριέρα 
 Ολυμπιακός Πειραιώς 
Ο Διαμαντάκος ξεκίνησε την καριέρα του από τον Ατρόμητο ΠειραιάΔιαμαντάκος Δημήτρης OnSpports.gr απ' όπου και μετακόμισε στα τμήματα υποδομών του Ολυμπιακού το 2009.Ο Δημήτρης Διαμαντάκος στον Ολυμπιακό RedPlanet.gr  Το 2012 παραχωρήθηκε με τη μορφή δανεισμού στον Πανιώνιο, χωρίς να καταφέρει να εντυπωσιάσει με αποτέλεσμα τον πρόωρο τερματισμό του δανεισμού του.Πανιώνιος: Δεν ικανοποίησε ο Διαμαντάκος OnSports.gr Τον Ιανουάριο του 2013 παραχωρήθηκε στον Άρη Θεσσαλονίκης εκ νέου με μορφή δανεισμού για έξι μήνες και έκανε το ντεμπούτο του τη δέκατη όγδοη αγωνιστική στην ισοπαλία του Άρη με την ΑΕΚ.Άρης: Παρουσιάστηκε ο Διαμαντάκος, έτοιμος και για ΑΕΚ OnSports.grΆρης - ΑΕΚ 1-1 Sport24.gr Το καλοκαίρι του 2013 συμφωνήθηκε όπως συνεχίσει την καριέρα του στον Εργοτέλη και πάλι ως δανεικός.Δανεικός στον Εργοτέλη ο Διαμαντάκος Contra.gr

Το επόμενο καλοκαίρι (2014) επέστρεψε στον Ολυμπιακό και συμμετείχε κανονικά στην προετοιμασία της ομάδας. Υπήρξε μέλος της αποστολής του Ολυμπιακού που ταξίδεψε στην Αμερική για το διεθνές τουρνουά International Champions Cup, στο οποίο είχε εξαιρετική παρουσία καθώς κατάφερε να πετύχει τρία γκολ σε ισάριθμους αγώνες με αντιπάλους σπουδαία ονόματα του ευρωπαϊκού ποδοσφαίρου (Μίλαν, Λίβερπουλ και Μάντσεστερ Σίτι) και να ανακηρυχθεί ως ο πολυτιμότερος ποδοσφαιριστής της συγκεκριμένης διοργάνωσης.

Λίγο καιρό αργότερα και συγκεκριμένα στις 23 Αυγούστου 2014 πραγματοποίησε το ντεμπούτο του στο ελληνικό πρωτάθλημα με τη φανέλα του Ολυμπιακού, το οποίο συνδυάστηκε με γκολ, καθώς σημείωσε το δεύτερο τέρμα της ομάδας του στον νικηφόρο εντός έδρας αγώνα με αντίπαλο τη Νίκη Βόλου (3-1).

 Καρλσρούη 
Το καλοκαίρι του 2015 παραχωρήθηκε με τη μορφή δανεισμού για έναν χρόνο στην Καρλσρούη,Στην Καρλσρούη ο Διαμαντάκος, www.sport24.gr όμως τον Φεβρουάριο του 2016 ο γερμανικός σύλλογος προχώρησε στην απόκτηση των δικαιωμάτων του.

 Μπόχουμ 
Τον Ιούνιο του 2017 ανακοινώθηκε η απόκτησή του από τη Μπόχουμ.Ανακοινώθηκε από την Μπόχουμ ο Διαμαντάκος, www.sport-fm.gr Κατά τη διάρκεια της παραμονής του στη Μπόχουμ, δεν κατάφερε να εξασφαλίσει θέση στην αρχική ενδεκάδα της ομάδας.

 Ζανκτ Πάουλι 
Στις 25 Ιανουαρίου 2018 ο Διαμαντάκος υπέγραψε συμβόλαιο διάρκειας 2,5 χρόνων με την ομάδα της 2. Μπούντεσλιγκα ΦΚ Ζανκτ Πάουλι, διαρκείας μέχρι το καλοκαίρι του 2020, ξανασυναντώντας τον πρώην προπονητή του στην Καρλσρούη Μάρκους Καουτσίνσκι. Σκόραρε το πρώτο του γκολ με τη Ζανκτ Πάουλι στις 28 Απριλίου 2018, όταν η ομάδα επικράτησε με 3-0 της Γκρόιτερ Φυρτ στην προσπάθειά της να παραμείνει στην κατηγορία.

 Κεράλα Μπλάστερς 
Από το 2018 έως το 2020, ο Διαμαντάκος αγωνίστηκε για την Χάιντουκ Σπλιτ. Το τελευταίο εξάμηνο έπαιξε δανεικός στην Ασντόντ, στο πρωτάθλημα του Ισραήλ. Αν και το συμβόλαιο με την ομάδα της Κροατίας ήταν τριετές, αποφασίστηκε να μείνει ελεύθερος το καλοκαίρι του 2022. Στις 25 Αυγούστου 2022 ολοκληρώθηκε η μετακίνηση του στην Κεράλα Μπλάστερς, η οποία αγωνίζεται στο πρωτάθλημα της Ινδίας. Εκεί σε 2 χρόνια κατάφερε να ξεχωρίσει με τις επιδόσεις του. Την πρώτη σεζόν έγινε ο πρώτος ποδοσφαιριστής που καταφέρνει να σκοράρει σε πέντε συνεχόμενους αγώνες για τους Κεράλα Μπλάστερς στο πρωτάθλημα της Ινδίας. Στην δεύτερη σεζόν κατάφερε να βγει πρώτος σκόρερ, κερδίζοντας το Χρυσό Παπούτσι της χώρας. Μετά από δύο πετυχημένες σεζόν, πήρε μεταγραφή στην Ίστ Μπένγκαλ, η οποία επίσης αγωνίζεται στο πρωτάθλημα της Ινδίας.

 Εθνική ομάδα 
Ο Διαμαντάκος υπήρξε βασικό στέλεχος της εθνικής Νέων,EURO U-19 2012: Η αποστολή για τα τελικά EPO.gr η οποία έφτασε ως τον τελικό του ευρωπαϊκού πρωταθλήματος απέναντι στην Ισπανία,Spain make it six of the best in Estonia UEFA.com καθώς και της εθνικής Ελπίδων.

Στις 27 Αυγούστου 2014 κλήθηκε για πρώτη φορά σε αποστολή της εθνικής Ανδρών, καθώς ο τότε ομοσπονδιακός προπονητής Κλαούντιο Ρανιέρι τον συμπεριέλαβε στην αποστολή για τον εντός έδρας αγώνα εναντίον της Ρουμανίας, στα πλαίσια των προκριματικών του Euro 2016, στον οποίο (7 Σεπτεμβρίου 2014), πραγματοποίησε το επίσημο ντεμπούτο του, περνώντας ως αλλαγή στη θέση του Γιώργου Σαμαρά αμέσως μετά την έναρξη του δευτέρου ημιχρόνου.

 Τίτλοι - Διακρίσεις 
Ολυμπιακός
 Πρωτάθλημα Ελλάδας: 2014-15
 Κύπελλο Ελλάδας: 2014-15

 Παραπομπές 

 Εξωτερικοί σύνδεσμοι 

 Προφίλ στο transfermarkt.co.uk
 Η καριέρα του Δημήτρη Διαμαντάκου στο soccerway.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές ΦφΛ Μπόχουμ
Κατηγορία:Ποδοσφαιριστές ΦΚ Ζανκτ Πάουλι
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές 2. Μπούντεσλιγκα
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Χάιντουκ Σπλιτ
Κατηγορία:Ξένοι ποδοσφαιριστές στην Κροατία